‎UN SERIAL DOCUMENTAR NETFLIX
‎În Zambia îndepărtată,
‎se desfășoară o căutare disperată ‎a mamelor familiei de la râu.
‎Seara trecută,
‎masculii invadatori nomazi ‎au atacat femelele,
‎iar micuța Minnie, ‎cu puii mai mari, a fugit.
‎Acum sunt dispăruți.
‎Mama lui Minnie ‎are o tăietură adâncă pe umăr,
‎dar prima ei grijă e siguranța lui Minnie.
‎Puii stau ascunși.
‎Singuri, sunt foarte vulnerabili.
‎Iar o hienă puternică ‎se îndreaptă spre ei.
‎Minnie e cel mai în pericol.
‎E mai puțin încrezătoare decât ceilalți
‎și nu are nicio șansă ‎împotriva acestui dușman periculos.
‎Dar ajutorul a venit.
‎Minnie e în siguranță momentan.
‎Dar există un punct când toți tinerii ‎trebuie să se ridice,
‎să-și adune curajul
‎și să-și însușească abilitățile necesare ‎pentru a ajunge la maturitate.
‎A sosit timpul pentru Minnie.
‎UN PAS ÎN FAȚĂ
‎E vară în Columbia Britanică, ‎pe coasta de nord-vest a Pacificului.
‎Ascunsă printre fiordurile abrupte,
‎această sălbăticie bogată e un refugiu ‎pentru unul dintre cei mai mari urși.
‎Marele grizzly.
‎E o perioadă aglomerată pentru Spruce, ‎în vârstă de un an, și mama lui.
‎Au ieșit din bârlog acum două luni.
‎Iar adolescentul trebuie să învețe ‎să găsească mâncare înainte să hiberneze.
‎Totuși, Spruce nu e obișnuit ‎cu munca grea.
‎Încă își completează masa cu lapte gras.
‎Dar azi, asta se va schimba.
‎Mama lui trebuie să-l pregătească ‎pentru o viață pe cont propriu.
‎Deocamdată,
‎cea mai abundentă mâncare e rogozul.
‎Dar lui Spruce nu prea-i place verdeața.
‎Și tot ciugulitul ăsta ‎e obositor pentru un urs mic.
‎Poate doar o ațipeală…
‎Nu e un început promițător ‎în călătoria lui spre independență.
‎Fiind vioi după somn,
‎mama lui îl duce la țărm ‎în căutarea a ceva mai gustos.
‎La prima vedere, nu pare prea promițător.
‎Dar mama lui caută o comoară îngropată.
‎Alți urși înfometați au început deja.
‎Caută scoici,
‎moluște mici, ‎care reprezintă o masă bogată.
‎Să sperăm că Spruce ‎va arăta mai mult entuziasm
‎pentru această provocare.
‎Dar necazurile se îndreaptă spre ei.
‎Un mascul mare.
‎E sezonul de reproducere
‎și ar ucide un pui ‎pentru a se împerechea cu femela.
‎Această mamă ‎extrem de protectoare intră în acțiune.
‎E o mișcare curajoasă.
‎Masculul ar putea s-o învingă ușor.
‎O amenințare a dispărut.
‎Dar micuțul Spruce e singur acum.
‎Părăsește plaja ‎în direcția opusă mamei sale.
‎E o mișcare pe care ar putea-o regreta.
‎În Africa Centrală,
‎familia reunită de la râu ‎ia o pauză în căldura zilei.
‎Dar Minnie, în vârstă de zece luni, ‎se chinuie.
‎După vânătoare, ‎nu are încredere să ia carnea
‎când familia se grăbește să mănânce.
‎Trebuie să fie feroce ‎și să lupte pentru partea ei.
‎Acum e înfometată, ‎abia are energie să se miște.
‎Trebuie să mănânce azi.
‎Mama ei e cea mai bună vânătoare ‎a familiei și e hotărâtă să ucidă.
‎Supraviețuirea fiicei ei depinde de asta.
‎O antilopă de apă cu coarne elipsoidale ‎ar fi perfectă.
‎A reușit.
‎Își acoperă urmele unde a tras victima,
‎într-un loc mai izolat.
‎Nu vrea s-o găsească alt animal ‎înainte să o aducă pe Minnie.
‎Vulturii deja dau târcoale.
‎Familia trebuie să fie rapidă.
‎Puii mai mari ajung primii.
‎Dacă Minnie vrea să mănânce, ‎trebuie să se impună.
‎Fiind ultima care ajunge, nu mai are loc.
‎Toți sunt interesați să ia ce le aparține.
‎De data asta, Minnie e hotărâtă.
‎Forțează printre rânduri, să ajungă sus.
‎Sora ei îi spune să plece.
‎Dar Minnie refuză să se miște.
‎În sfârșit, a învățat să-și apere poziția.
‎Dar provocarea lui Minnie nu s-a terminat,
‎dacă vrea să devină ‎un membru puternic al familiei.
‎Unele animale tinere ‎sunt reticente să se impună,
‎iar altele de-abia așteaptă.
‎SUA ‎CAROLINA DE SUD
‎În Oceanul Atlantic,
‎Kai, un tânăr afalin, ‎se bucură să stea cu grupul lui.‎
‎E un grup sociabil, iar el e nerăbdător ‎să facă parte din gașcă.
‎Dar, la doi ani,
‎are mai multe de învățat ‎înainte să-și părăsească mama.
‎Au ajuns la pâraiele ‎și insulele din Carolina de Sud.
‎Sunt pline de pești ‎care migrează spre mare, să se reproducă.
‎Kai a prins pești în ocean,
‎dar în estuarele mâloase,
‎grupul trebuie să folosească ‎o tehnică periculoasă.
‎Vor vâna pe uscat.
‎Mama lui îi va arăta cum.
‎Cu un alt delfin,
‎creează un val suficient de mare ‎încât să împingă peștii pe mal,
‎unde sunt o țintă mai ușoară.
‎Apoi ies intenționat la mal ‎să-și înșface prada,
‎înainte să alunece înapoi.
‎Există un risc real ‎să rămână blocați pe pământ.
‎Mama lui Kai e expertă.
‎Dar acum e rândul lui.
‎Îl pune pe Kai la mijloc ‎ca să-l ajute cât mai mult.
‎A prins unul.
‎Dar Kai nu a ieșit ‎destul de mult și ratează.
‎Acum, trebuie să meargă mai sus.
‎Dar a mers prea departe.
‎Noroiul alunecos l-a salvat.
‎Dacă greșește din nou, poate fi mortal.
‎Dar va trebui să mai încerce.
‎În vestul Canadei,
‎adolescentul Spruce a părăsit plaja ‎unde și-a văzut ultima oară mama.
‎Și acum e pierdut.
‎Ar trebui să încerce s-o găsească.
‎Dar e obositor să te plimbi.
‎Iar Spruce nu rezistă ‎să nu mai tragă un pui de somn.
‎Pentru mama lui, nu e timp de odihnă.
‎E conștientă de pericolele ‎cu care se confruntă puiul ei.
‎Și, în sfârșit,
‎îl vede.
‎Mama lui nu renunță să-l învețe pe Spruce ‎să sape după scoici.
‎Din fericire, ‎acum nu există alte distrageri.
‎Să înceapă lecția.
‎Dar de ce să te deranjezi, ‎când e mai ușor să iei resturile mamei?
‎Trebuie să facă lucruri pentru el.
‎Dar Spruce vrea pe calea scurtă.
‎Cineva l-a întrecut deja ‎la aceste scoici spălate.
‎A mai rămas una.
‎Dar nu va fi de ajuns ‎să lingă pe ici, pe colo,
‎pentru un urs în creștere.
‎Spruce, înfometat, nu mai poate rezista.
‎Va trebui să sape.
‎În cele din urmă, face totul singur.
‎I-a arătat mamei că e în stare.
‎E un urs mare acum.
‎Aproape.
‎În Valea Luangwa din Zambia, ‎Minnie e într-o formă mult mai bună.
‎Acum a mâncat bine, e energică.
‎Iar senzația e molipsitoare.
‎Familia s-a întors la râu.
‎E locul lor preferat.
‎E destulă apă și o priveliște minunată ‎asupra teritoriului lor.
‎Dar nu toți sunt încântați să-i vadă.
‎Râul Luangwa găzduiește
‎cea mai densă populație ‎de hipopotami din lume.
‎Iar masculii aceștia se agită.
‎Nu le place să se apropie nimeni.
‎Familia e prudentă.
‎Dar cel mai mic pui trebuie să învețe ‎când să lupte și când să fugă.
‎Minnie decide să se plaseze ‎între hipopotami și familie.
‎Nu va mai fi așa de ușor influențată.
‎Dar hipopotamul ăsta e cu totul altfel.
‎Își arată colții ascuțiți,
‎e o amenințare agresivă.
‎Minnie e prima care citește semnele.
‎Iar ceilalți o urmează.
‎Învață să treacă peste dificultățile ‎pe care le va întâlni în viață.
‎Va dezvolta încrederea ‎de care are nevoie pentru a reuși.
‎Și cu o familie unită, care o susține,
‎viitorul lui Minnie arată bine.
‎În estuarele din Carolina de Sud,
‎delfinul Kai învață ‎un mod periculos de a pescui.
‎Și trebuie să perfecționeze tehnica ‎sau să-și riște siguranța.
‎Grupul lui se mută într-un loc nou.
‎Plaja e deja ocupată ‎de pescari începători.
‎Iar Kai vrea să li se alăture.
‎Mama lui verifică dacă locul e liber.
‎Și sunt gata.
‎Lui Kai îi e greu ‎să se sincronizeze corect.
‎Dar mama lui știe că trebuie să aștepți
‎ca să câștigi.
‎Kai vrea să încerce iar.
‎De data asta, el așteaptă.
‎Prima lui captură.
‎Învățând de la mama lui, a reușit.
‎Și acum nimic nu-l poate opri.
‎Succes deplin.
‎Kai a învățat abilitatea ‎de a vâna pe uscat
‎și i-a arătat mamei ce poate.
‎Fiecare bebeluș nou-născut are ‎o curbă de învățare abruptă din prima zi.
‎Șansele nu sunt de partea lor.
‎Pericolul pândește la fiecare pas.
‎Dar majoritatea ‎nu trebuie să se lupte singuri.
‎Părinții dedicați dau tot ce pot ‎ca să supraviețuiască.
‎Să-i pregătească cât mai bine ‎pentru încercările care vor urma.
‎Și dacă acești pui ‎stăpânesc abilitățile predate…
‎învață să se apere singuri
‎și să lupte să-și apere poziția,
‎vor avea cea mai mare șansă ‎să ajungă la maturitate.
‎Și, într-o zi,
‎să-și întemeieze propria familie.
‎Subtitrarea: Cosmin Chiciudean